John Turturro

John Michael Turturro (s. 28. helmikuuta 1957 Brooklyn, New York) on yhdysvaltalainen näyttelijä, ohjaaja, tuottaja ja käsikirjoittaja. Hänet tunnetaan muun muassa yhteistyöstään Coenin veljesten, Adam Sandlerin ja Spike Leen kanssa. Hän teki debyyttinsä avustajana Martin Scorsesen elokuvassa Kuin raivo härkä (1980). Turturro sai enemmän tunnustusta roolistaan elokuvassa Kadun kasvot (1987). Hänen läpimurtonsa valtavirtaelokuvissa tapahtui Spike Leen elokuvassa Do the Right Thing – kuuma päivä (1989) sekä Coenin veljesten elokuvissa Miller’s Crossing – vaarallista peliä (1990) ja Barton Fink (1991). Roolistaan Barton Finkissa Turturro palkittiin Cannesin elokuvajuhlien parhaan miesnäyttelijän palkinnolla.

Turturron muita rooleja ovat muun muassa Herb Stempel draamaelokuvassa Tupla tai kuitti (1994), Jesus Quintana rikoskomedioissa Big Lebowski (1998) ja The Jesus Rolls (2019), Pete rikosdraamakomediassa Voi veljet, missä lienet? (2000), Harry jännityselokuvassa Fear X (2003), Seymour Simmons Transformers-elokuvasarjassa (2007–2017), Fatoush Hakbarah komediaelokuvassa Zohan – lupa saksia (2008), Vincent Camonetti toimintatrillerissä Kaappaus metrossa – Pelham 1 2 3 (2009), Seti I seikkailuelokuvassa Exodus: Gods and Kings (2014) sekä Carmine Falcone supersankarielokuvassa The Batman (2022). Hän on myös esiintynyt televisiosarjoissa Miami Vice (1985), Monk (2004–2008) ja The Night Of (2016) sekä ääninäytellyt Francesco Bernoullia animaatioelokuvassa Autot 2 (2011).

Turturro on palkittu Primetime Emmyllä ja Caméra d’Or -palkinnolla sekä ollut ehdolla kahteen Golden Globeen. Hän on ohjannut elokuvat Mac (1992), Häivähdys paratiisista (1998) ja Romance & Cigarettes (2005).

 Yksityiselämä 
Turturro on näyttelijä Nicholas Turturron veli. Maalari Ralph Turturro, säveltäjä Richard Termini ja näyttelijä Aida Turturro ovat hänen serkkujaan. Turturro on ollut vuodesta 1985 asti naimisissa näyttelijä Katherine Borowitzin kanssa. Heillä on kaksi yhteistä lasta, vuosina 1990 ja 2000 syntyneet pojat.

Turturrolla on sekä Yhdysvaltain että Italian kansalaisuus.

 Valikoitu filmografia 
Elokuvat Vuosi Suomenkielinen nimi Alkuperäinen nimi Rooli 1980  Kuin raivo härkä  Raging Bull  mies pöydässä 1985  Missä olet, Susan?  Desperately Seeking Susan  Ray Elää ja kuolla L.A:ssa  To Live and Die in L.A.  Carl Cody 1986  Suuret setelit  The Color of Money  Julian 1987  Kadun kasvot  Five Corners  Heinz Zabantino 1989  Do the Right Thing – kuuma päivä  Do the Right Thing  Pino 1990  Tuliliekki  Catchfire  Pinella Koston hetki  State of Grace  etsivä Nick Richardson Miller’s Crossing – vaarallista peliä  Miller’s Crossing  Bernie Bernbaum 1991  Viidakkokume  Jungle Fever  Paulie Carbone Barton Fink  Barton Fink 1992  Mac  Niccolò Vitelli 1994  Tupla tai kuitti  Quiz Show  Herb Stempel 1995  Clockers  etsivä Larry Mazilla 1996  Tyttö numero 6  Girl 6  Murray 1998  Häivähdys paratiisista  Illuminata  Tuccio Rounders – ässä hihassa  Rounders  Joey Knish Rankkaa peliä  He Got Game  Billy Sunday Big Lebowski  The Big Lebowski  Jesus Quintana 2000  Voi veljet, missä lienet?  O Brother, Where Art Thou?  Pete Mies joka itki  The Man Who Cried  Dante Dominio 2002  Sivulliset uhrit  Collateral Damage  Sean Armstrong Herra Deeds  Mr. Deeds  Emilio Lopez 2003  Fear X  Harry Anger Management  Chuck 2004  Salainen ikkuna  Secret Window  John Shooter 2005  Romance & Cigarettes  tanssija ja laulaja 2006  The Good Shepherd  Ray Brocco 2007  Transfromers  agentti Seymour Simmons 2008  Zohan – lupa saksia  You Don’t Mess With The Zohan  Fatoush ”Phantom” Hakbarah Santa Annan ihme  Miracle at St. Anna  etsivä Antonio ”Tony” Ricci 2009  Kaappaus metrossa – Pelham 1 2 3  The Taking of Pelham 123  komisario Vincent Camonetti Transformers: Kaatuneiden kosto  Transformers: Revenge of the Fallen  Seymour Simmons 2011  Autot 2  Cars 2  Francesco Bernoulli (ääni) Transformers: Kuun pimeä puoli  Transformers: Dark of the Moon  Seymour Simmons 2013  Fading Gigolo  Fioravante 2014  Exodus: Gods and Kings  Seti I 2015  The Ridiculous 6  Abner Doubleday 2017  Transformers: Viimeinen ritari  Transformers: The Last Knight  Seymour Simmons 2020  The Jesus Rolls  Jesus Quintana 2022  The Batman  Carmine Falcone Guillermo del Toron Pinokkio  Guillermo del Toro's Pinocchio  Dottore (ääni)
Televisiosarjat Vuosi Suomenkielinen nimi Alkuperäinen nimi Rooli Jakso(t) 1985  Miami Vice  David Traynor  ”Rites of Passage” 2004–2008  Monk  Ambrose Monk  3 jaksoa 2016  The Night Of  John Stone  8 jaksoa

 Lähteet 

 Aiheesta muualla 





Luokka:Yhdysvaltalaiset näyttelijät
Luokka:Primetime Emmy -palkinnon saajat
Luokka:Amerikanitalialaiset
Luokka:Vuonna 1957 syntyneet
Luokka:Elävät henkilöt